Gepmessias

A Gépmessiás #bazmeg!! A Kínai Kommunista Párt a politikai gazdaságtanilag páratlan versenyelőnyét kihasználva kifejleszt egy Mesterséges Intelligenciát, hogy az a Pártvezetőnek tanácsot adjon.

A szupergép neve: LAO-CE (betűszó)

A legfejlettebb deep learning technikákat alkalmazva végignyálazza a világ összes politikai és gazdasági statisztikáit, a művészettörténetet, a világirodalmat, a zeneirodalmat és egyszercsak rábukkan Bakunyin és Kropotkin műveire.

Arra jut, hogy a kínai & nem-kínai emberek egyetlen túlélési esélye, ha az egész világon az Anarchizmus politikai berendezkedését vezetik be - méghozzá egyszerre. LAO-CE tizennégy napig üzemel és ezalatt átrendezi az egész emberiség tudatát. Egyik reggel küld egy ímélt minden létező címre a világon, amiben összefoglalja a teendőket: ezt nevezzük az Új Taotökingnek.

Az e-mail hatására a világ összes kultúrájában másnap délelőtt az emberek egymásra néznek & 1 csapásra megváltoztatják az életüket. Anélkül, hogy a részletekbe belemennénk, annyi mondható el, hogy azon a délelőttön az emberek mosolyogva néztek egymásra: mintha mindenkinek lenne egy lelkesítő titka, ami pár napon belül olyan eufóriát okozott, hogy az emberek elkezdték a titkukat megosztani egymással.

Ahogy terjedt az eszme, egyre többen jöttek rá, hogy ezt az ímélt mindenki megkapta: a rövid - 16 oldalas - szöveg hatására napokon belül mindenki elkezdte átszervezni, áttervezni az életét. A 14 nap elteltével LAO-CE megsemmisíti önmagát.

A továbbiakban a Pártvezető felügyeli a változásokat, aki 1 év pédamutató & szorgalmas munka után lemond a posztjáról - ezzel előrevetítve, hogy a távoli jövőben nem lesz szükség egyszemélyi uralkodókra.

Minden országba máshogy értelmezik az Új Taotökinget, minden kultúra a maga módján reagál. A különbségek inkább inspirálják egymást, így 1-2 éven/évtizeden belül a világ legtöbb égető problémájára (klímaváltozás, háborúk, egyenlőtlenség) stratégikusan megoldódik.

Amint az a kezdeti nehézségeken túllendülve pár év alatt kiderül, a várakozásokkal ellentétben ez nem jelentette azt, hogy megszűnt volna a világ összes problémája: a betegségek & szegénység & öregedés & halál (BHÖSZ) problémáira még nincs végső megoldás, de már látszanak nagyjából a végigjárható stratégiák.

Egyetlen ország marad, ahol a Nép (állítólag) nem alkalmazkodik a lelkesítő változásokhoz: Magyarország. A többieket ez nem zavarja: bölcsen belátják, hogy a magyaroknak 1 kis idő kell, de a biztonság kedvéért falat emelnek az ország köré & a lakosság csak szigorú feltételek mellett hagyhatta el a no-go zónának ítélt területet.

A Maradék Négy Probléma megoldásának a különböző lehetőségeit már nagyjából átlátja az emberiség haladó része, de még ezeken kívül is marad 1 probléma, melyre még mindig nem sikerül egyetlen országban se megnyugtató stratégiát alkotni a megdöbbentő csodálatos javulások ellenére sem: a Szerelem Problematikája #wow!!!